এএফসি চ্যাম্পিয়ন্স লিগ ২

এএফসি চ্যাম্পিয়ন্স লিগ ২ (সংক্ষেপে এসিএল ২ এবং পূর্বে এএফসি কাপ নামে পরিচিত) হচ্ছে এশীয় ফুটবল ক্লাবগুলোর মধ্যে ২০০৪ সাল থেকে এশিয়ান ফুটবল কনফেডারেশন (এএফসি) কর্তৃক আয়োজিত একটি বার্ষিক ফুটবল ক্লাব প্রতিযোগিতা। ক্লাবগুলো তাদের ঘরোয়া লিগ এবং কাপ প্রতিযোগিতার ফলাফলের ভিত্তিতে এই প্রতিযোগিতায় খেলার জন্য যোগ্যতা অর্জন করে। এটি এশীয় ক্লাব ফুটবলের দ্বিতীয় স্তরের প্রতিযোগিতা এবং এএফসি চ্যাম্পিয়ন্স লিগ এলিটের নিচের এবং এএফসি চ্যালেঞ্জ লিগের উপরের স্তরের লিগ। এই প্রতিযোগিতায় বিজয়ী দল ঘরোয়া প্রতিযোগিতার মাধ্যমে উত্তীর্ণ না হতে পারলেও পরবর্তী মৌসুমে এএফসি চ্যাম্পিয়ন্স লিগ এলিটে একটি পরোক্ষ প্রাথমিক পর্বে অংশগ্রহণ করার সুযোগ পাবে।

পূর্বে এএফসি কাপ নামে পরিচিত এই প্রতিযোগিতাটি ২০২৪–২৫ মৌসুমে এএফসি চ্যাম্পিয়ন্স লিগ ২ নামে নামকরণ করা হয়েছে, একই মৌসুমের এই প্রতিযোগিতার বিন্যাসও পরিবর্তন করা হয়েছে। এএফসি ফুটবল প্রতিযোগিতার রেকর্ডের উদ্দেশ্যে, এএফসি কাপ এবং এএফসি চ্যাম্পিয়ন্স লিগ ২-কে একই প্রতিযোগিতা হিসেবে বিবেচনা করা হয়, যেখানে নামের পরিবর্তনটি শুধু পুনঃনামকরণ হিসেবে গণ্য করা হয়েছে।

এএফসি ক্লাব প্রতিযোগিতার র‍্যাঙ্কিংয়ের উপর ভিত্তি করে পূর্ব ও পশ্চিম অঞ্চলের শীর্ষ ১২টি দেশের ক্লাবগুলো এই প্রতিযোগিতায় অংশগ্রহণ করতে পারে। প্রতিটি অঞ্চলের র‍্যাঙ্কিংয়ের ১-৬ নম্বরে থাকা প্রতিটি দেশের সর্বোচ্চ স্থানের ক্লাবগুলোর (যা এএফসি চ্যাম্পিয়নস লিগ এলিটে উত্তীর্ণ হতে পারেনি) পাশাপাশি প্রতিটি অঞ্চলের র‍্যাঙ্কিংয়ের ৭–১২ নম্বরে থাকা দেশগুলোর শীর্ষ ক্লাব সরাসরি এই প্রতিযোগিতায় অংশগ্রহণ করে থাকে।

এপর্যন্ত এই প্রতিযোগিতাটি ১৩টি ক্লাব জয়লাভ করেছে, যার মধ্যে ৪টি ক্লাব একাধিকবার জয়লাভ করেছে। কুয়েতি ক্লাব আল কুয়েত এবং ইরাকি ক্লাব আল-কুয়া আল-জাউইয়া এই প্রতিযোগিতার ইতিহাসের সবচেয়ে সফল ক্লাব, যারা সর্বমোট ৩টি করে শিরোপা জয়ালাভ করেছে। তৃতীয় স্থানে রয়েছে জর্ডানি ক্লাব আল ফয়সালি এবং বাহরাইনি ক্লাব আল মুহাররাক, যারা এপর্যন্ত ২ বার করে শিরোপা জয়লাভ করেছে। বর্তমান চ্যাম্পিয়ন অস্ট্রেলীয় ক্লাব সেন্ট্রাল কোস্ট মারিনার্স ২০২৪ সালের ফাইনালে লেবানীয় ক্লাব আল আহেদকে ১–০ গোলে পরাজিত করে ক্লাবের ইতিহাসে প্রথমবারের মতো শিরোপা ঘরে তুলতে সক্ষম হয়েছিল। এই প্রতিযোগিতায় কুয়েতি ক্লাবগুলো সর্বাধিক ৪ বার শিরোপা জয়লাভ করেছে, পরবর্তীতে রয়েছে ইরাক এবং জর্ডানের ক্লাবগুলো (যারা এপর্যন্ত ৩ বার শিরোপা জয়লাভ করেছে)।

ইতিহাস 
২০০৪ সালে, এএফসি কাপ এএফসি চ্যাম্পিয়ন্স লিগের সাথে সম্পর্কিত দ্বিতীয় স্তরের প্রতিযোগিতা হিসেবে প্রতিষ্ঠিত হয়েছিল, কেননা উচ্চতর র‍্যাঙ্কিংয়ের ১৪টি দেশ প্রথম স্তরের প্রতিযোগিতায় অংশ নিয়েছিল, যেখানে ১৮টি দল মনোনীত হয়েছিল। এরপর বিজয়ী ও তিন রানার-আপ দল নকআউট পর্বে উত্তীর্ণ হয়েছিল। অ্যাওয়ে গোলে সিরিয়ার ক্লাব আল-ওয়াহদাকে পরাজিত করে আল জাইশ প্রথম আসরের এএফসি কাপ জয়লাভ করেছিল।

২০০৫ সালে, নয়টি দেশের ১৮টি দল এই প্রতিযোগিতায় অংশগ্রহণ করেছিল এবং দেশগুলোকে তখনও এক অথবা দুটি দল থেকে বেছে নেওয়ার অনুমতি দেওয়া হতো। সিরিয়ার দলগুলো চার বছরের জন্য এএফসি চ্যাম্পিয়ন্স লিগে অংশগ্রহণের চেষ্টা করার জন্য এএফসি কাপ ছেড়ে যাওয়ার পরে আল ফয়সালি ফাইনালে নাজমাহকে পরাজিত করেছিল। এর সাথে, জর্ডানের দলগুলো পরের দুটি এএফসি কাপ মৌসুমে জয়লাভ করে, যেখানে বাহরাইন নতুন করে লিগে যোগদান করে। ২০১৪ সালে প্রতিযোগিতা বিলুপ্ত হওয়ার পূর্ব পর্যন্ত বাংলাদেশ এএফসি প্রেসিডেন্টস কাপে অবনমিত হয়েছিল।

২০০৮ সালে অনুষ্ঠিত সর্বশেষ দুই লেগের ফাইনালে জয়লাভ করে আল মুহাররাক জর্ডানীয় ক্লাবের জয়রথ ভেঙ্গে দেয়; এরপর থেকে প্রতিযোগিতার বিজয়ী একটি একক লেগের ফাইনালের মাধ্যমে নির্ধারণ করা হয়।

২০২২ সালের ২৩শে ডিসেম্বর তারিখে, এক ঘোষণায় জানানো হয়েছিল যে, ২০২৪–২৫ মৌসুম থেকে পূর্বে প্রতিষ্ঠিত বিন্যাস থেকে এএফসির সকল প্রতিযোগিতার কাঠামো পরিবর্তন করা হবে। এএফসি চ্যাম্পিয়ন্স লিগ টু নামে একটি নতুন দ্বিতীয় স্তরের প্রতিযোগিতা চালু করা হবে। এদিকে, এএফসি চ্যালেঞ্জ লিগ নামে একটি নতুন তৃতীয় স্তরের প্রতিযোগিতাও চালু করা হয়েছে।

২০২৪ সালের ২৪শে মে তারিখে, এএফসি ঘোষণা করে যে, পূর্ববর্তী এএফসি ক্লাব প্রতিযোগিতার তথ্য এবং পরিসংখ্যান স্বীকৃত হবে এবং সংশোধিত ক্লাব প্রতিযোগিতার মধ্যে একীভূত করা হবে, এএফসি কাপের তথ্য এএফসি চ্যাম্পিয়ন্স লিগ টুতে স্থানান্তরিত হবে।

বিন্যাস 
২০১৭ এএফসি কাপের জন্য দল এবং বিন্যাসের ক্ষেত্রে কিছু পরিবর্তন প্রয়োগ করা হয়েছিল। গ্রুপ পর্বে মোট ৩৬টি দল অংশগ্রহণ করে (পশ্চিম এশিয়া ও আসিয়ান থেকে ১২টি করে এবং পূর্ব এশিয়া, মধ্য এশিয়া ও দক্ষিণ এশিয়া থেকে ৪টি করে)। ফাইনালটি একক লেগের ম্যাচ হিসেবে অনুষ্ঠিত হয়েছে।

বণ্টন 
সদস্য দেশ অনুযায়ী গ্রুপ পর্বের দলগুলোর বণ্টন নিচে তালিকাভুক্ত করা হয়েছে:

ফলাফল ও পরিসংখ্যান

ফাইনাল

দেশ অনুযায়ী

মৌসুমের সেরা খেলোয়াড়

তথ্যসূত্র

বহিঃসংযোগ 
 আরএসএসএসএফে এএফসি কাপ 

 
এএফসি কাপ
এএফসি ক্লাব প্রতিযোগিতা
২০০৪-এ এশিয়ায় প্রতিষ্ঠিত